**รายงานสรุปการขับเคลื่อนและเร่งรัดการดำเนินงานตามนโยบายรัฐบาล**

**(รอบ 12 กันยายน 2557 – 28 กุมภาพันธ์ 2558)**

หน่วยงาน **กระทรวงแรงงาน**

| **นโยบายรัฐบาล** | **เรื่อง/ประเด็น/****มติ/ข้อสั่งการ** | **ผลการดำเนินงาน** | **ปัญหา/ข้อขัดข้อง** | **ข้อเสนอแนะ** | **ผลการเบิกจ่ายงบประมาณ (ถ้ามี)** |
| --- | --- | --- | --- | --- | --- |
| **นโยบาย 1** การปกป้องและเชิดชูสถาบันพระมหากษัตริย์ |  |  1. จัดฝึกอบรมฝีมือแรงงานตามโครงการอันเนื่องมาจากพระราชดำริโดยประยุกต์เข้ากับภูมิปัญญาท้องถิ่นของแต่ละพื้นที่ จำนวน 1,891 คน (คิดเป็นร้อยละ 63.03 จากเป้าหมายทั้งปี 3,000 คน) และฝึกอาชีพแรงงานกลุ่มเฉพาะ เช่น ทหารก่อนปลดประจำการ ผู้ผ่านการบำบัดยาเสพติด และ ผู้ต้องขังก่อนพ้นโทษ เป็นต้น เพื่อเข้าสู่ระบบการจ้างงาน จำนวน 3,157 คน (คิดเป็นร้อยละ 78.93 จากเป้าหมายทั้งปี 4,000 คน) 2. จัดมหกรรมสร้างงาน สร้างอาชีพ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 5 ธันวาคม 2558 มีผู้เข้าร่วมกิจกรรม จำนวน 8,234 คน (คิดเป็นร้อยละ 41.17 จากเป้าหมายทั้งปี 20,000 คน) 3. จัดทำโครงการลงนามถวายพระพรออนไลน์ เพื่อเป็นการเฉลิมพระเกียรติพระบาทสมเด็จพระเจ้าอยู่หัว มีประชาชนและข้าราชการร่วมลงนามถวายพระพรรวมทั้งสิ้น 171,595 ครั้ง |  |  |  |
| **นโยบาย 2** การรักษาความมั่นคงของรัฐและการต่างประเทศ | 2.1 การเตรียมความพร้อมสู่ประชาคมการเมืองและความมั่นคงอาเซียน กำหนดให้ปัญหายาเสพติดต้องได้รับการแก้ไข |  การป้องกันและแก้ไขปัญหายาเสพติด โดยเน้นให้สถานประกอบกิจการนำมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งเป็นการจัดการปัญหายาเสพติดอย่างยั่งยืน ให้กับสถานประกอบกิจการ จำนวน 13,774 แห่ง (คิดเป็นร้อยละ 68.87 จากเป้าหมายทั้งปี 20,000 แห่ง) มีลูกจ้างเกี่ยวข้อง 1,147,673 คน (คิดเป็นร้อยละ 95.64 จากเป้าหมายทั้งปี 1,200,000 คน) |  |  |  |
|  | 2.2 เร่งแก้ไขปัญหาการใช้ความรุนแรงในจังหวัดชายแดนภาคใต้ |  1. ดำเนินการเพื่อให้ประชาชนวัยแรงงานในพื้นที่มีอาชีพและ/หรือรายได้เพิ่มขึ้น โดยให้บัณฑิตแรงงานเป็นสื่อกลางในการนำภารกิจของกระทรวงแรงงานไปสู่ประชาชนในพื้นที่ ทั้งนี้ บัณฑิตแรงงาน จำนวน 380 คน ได้ให้บริการด้านแรงงานแก่ประชาชน จำนวน 23,280 ราย (คิดเป็นร้อยละ 61.26 จากเป้าหมายทั้งปี 38,000 คน) 2. จัดโครงการสินเชื่อเพื่อสนับสนุนการจ้างงานในเขตพัฒนาพิเศษ 5 จังหวัดชายแดนภาคใต้ มีบริษัทเอกชนได้รับการอนุมัติสินเชื่อจากธนาคาร Exim Bank จำนวน 16 ราย รวมเป็นเงินทั้งสิ้น 61 ล้านบาท |  |  |  |
| **นโยบาย 2** การรักษาความมั่นคงของรัฐและการต่างประเทศ (ต่อ)**นโยบาย 2** การรักษาความมั่นคงของรัฐและการต่างประเทศ (ต่อ)**นโยบาย 2** การรักษาความมั่นคงของรัฐและการต่างประเทศ (ต่อ) | 2.4 เสริมสร้างความ สัมพันธ์อันดีกับนานาประเทศ2.4 เสริมสร้างความ สัมพันธ์อันดีกับนานาประเทศ (ต่อ)2.4 เสริมสร้างความ สัมพันธ์อันดีกับนานาประเทศ (ต่อ) |  1. การหารือกับตัวแทนจากต่างประเทศและองค์กรระหว่างประเทศ ในประเด็นด้านแรงงาน ดังนี้ 1) บังกลาเทศ : หารือประเด็นความร่วมมือด้านการจ้างแรงงานประมงทะเลและกิจการก่อสร้าง (วันที่ 10 กุมภาพันธ์ 2558) 2) การประชุม “Capacity Building Workshop on Strengthening the Role of Labour Atttaches in Thailand”เมื่อวันที่ 12 กุมภาพันธ์ 2558 ณ โรงแรมแลนด์มาร์ค กรุงเทพมหานคร เพื่อเสริมสร้างขีดความสามารถบทบาทของเจ้าหน้าที่แรงงานประจำประเทศไทย และเจ้าหน้าที่จากสถานกงสุลลาว กัมพูชา และเมียนมาประจำประเทศไทย โดยการแลกเปลี่ยนประสบการณ์ ข้อคิดเห็น เพื่อนำไปสู่กระบวนการพัฒนาอันจะเป็นประโยชน์ต่อการบริหารจัดการด้านแรงงานต่อไป 3) เมื่อวันที่ 12 กุมภาพันธ์ 2558 มูลนิธิเพื่อสาธารณประโยชน์องค์กรพัฒนาแรงงานระดับนานาชาติ ประเทศญี่ปุ่น (Manageing Director,Public Interest Foundation, International Manpower Development Organization,Japan : IM Japan)และบริษัทจัดหางานไทยรีเออิและดูแลผู้สูงอายุ จำกัด พร้อมคณะ ร่วมหารือกับกระทรวงแรงงาน เรื่องการประสานการจัดฝึกอบรมด้านเทคนิคการดูแลผู้สูงอายุกับองค์กร IM Japan ประเทศญี่ปุ่น ซึ่งเป็นการเตรียมความพร้อมในการจัดส่งผู้ฝึกปฏิบัติงานเทคนิคคนไทยในสาขาการดูแลผู้สูงอายุ ภายหลังจากรัฐบาลญี่ปุ่นออกกฎหมายอนุญาตให้รับผู้ฝึกปฏิบัติงานในสาขาดังกล่าวได้ 4) จัดสัมมนาระดับภูมิภาคอาเซียน ครั้งที่ 2 เรื่อง “The 2nd Regional Consultation on Prospects Challenges to Developing ASEAN Standard and Mechanism on the Right of Workers” เมื่อวันที่ 16 กุมภาพันธ์ 2558 ณ โรงแรม ฮอลิเดย์ อินน์ กรุงเทพมหานคร การหารือในประเด็นการคุ้มครองและส่งเสริมสิทธิแรงงานข้ามชาติ เป็นโอกาสให้ภาคประชาสังคม องค์กร NGOs และภาคแรงงานต่าง ๆ ทั้งในระดับประเทศและระดับภูมิภาคได้นำเสนอถึงข้อกังวลและข้อเสนอแนะการปรับปรุงกฎหมายเพื่อคุ้มครองคนงานในภูมิภาคอาเซียน ซึ่งกระทรวงแรงงานอยู่ระหว่างกระบวนการในการพัฒนาเครื่องมือของสมาชิกในประเทศอาเซียนเพื่อให้การคุ้มครองและส่งเสริมสิทธิของแรงงานข้ามชาติในภูมิภาคอาเซียน 5) **การ**ประชุมไตรภาคีระหว่างประเทศ (**ไทย เนปาล และบังกลาเทศ**) จากความร่วมมือของ**มูลนิธิ** [Japan International Labour Foundation](http://www.google.co.th/url?sa=t&rct=j&q=&esrc=s&source=web&cd=1&cad=rja&uact=8&ved=0CBwQFjAA&url=http%3A%2F%2Fwww.jilaf.or.jp%2Feng%2F&ei=wd_3VMXuBZC3uQSLq4KwBQ&usg=AFQjCNGXK7jlhmSmU2r6kmTTc3p9RcY1Zg&sig2=5XCgoFvAVuOBVsDI_0x6AQ&bvm=bv.87519884,d.c2E) (**JILAF) จากประเทศญี่ปุ่น** เมื่อวันที่ 28 กุมภาพันธ์ 2558 ณ โรงแรม อีสติน กรุงเทพมหานคร ในประเด็นโครงการสนับสนุนกิจกรรมระดับรากหญ้า สำหรับผู้ใช้แรงงานนอกระบบที่ด้อยโอกาส โดยผ่านเครือข่ายองค์กรนายจ้างและองค์กรลูกจ้างสากล (SGRA) เพื่อหารือและแลกเปลี่ยนผลสำเร็จของการดำเนินงานในประเทศไทย เนปาล และบังกลาเทศ 2. การแก้ไขปัญหาแรงงานต่างด้าว 1) กรณีแรงงานต่างด้าว 3 สัญชาติ (เมียนมา ลาว และกัมพูชา) ที่ใบอนุญาตทำงานสิ้นสุดลงหรือยังไม่มีใบอนุญาตทำงาน ให้ขอรับบริการ ณ ศูนย์ตรวจลง**ตราและพิจารณาอนุญาตการทำงาน** มีแรงงานต่างด้าวเข้ารับ**การตรวจลงตราและพิจารณาอนุญาตการทำงาน** จำนวน 152,775 คน (คิดเป็นร้อยละ 10.19 จากเป้าหมายทั้งปี 1,500,000 คน)  **ปัญหาและอุปสรรค** : ผลการดำเนินงานยังไม่เป็นไปตามเป้าหมาย เนื่องจากแรงงานต่างด้าวกลุ่มที่จดทะเบียนที่ศูนย์บริการจดทะเบียนแรงงานต่างด้าวแบบเบ็ดเสร็จ ดำเนินการตรวจสัญชาติยังไม่แล้วเสร็จ จึงยังไม่สามารถเข้าสู่กระบวนการตรวจลงตราและพิจารณาอนุญาตการทำงานได้ 2) กรณีแรงงานต่างด้าวที่ยังไม่ได้รับใบอนุญาตทำงาน - **แรงงานต่างด้าว 3 สัญชาติ (เมียนมา ลาว และกัมพูชา) มาขึ้นทะเบียน ณ ศูนย์บริการจดทะเบียนแรงงานต่างด้าว ระหว่างวันที่ 26 มิถุนายน – 31 ตุลาคม 2557 จำนวน 1,626,235 คน เป็นแรงงานต่างด้าว 1,533,675 คน และผู้ติดตาม 92,560 คน (ข้อมูล ณ วันที่ 29 พฤศจิกายน 2557)** ซึ่งกระทรวงแรงงานได้ประสานประเทศต้นทางแรงงานต่างด้าว 3 สัญชาติ (เมียนมา ลาว และกัมพูชา) เพื่อเร่งดำเนินการตรวจสัญชาติแรงงานต่างด้าวให้ทันกำหนด ภายในวันที่ 31 มีนาคม 2558 จากข้อมูล ณ วันที่ 27 กุมภาพันธ์ 2558 มีนายจ้างแจ้งบัญชีรายชื่อแรงงานต่างด้าวเพื่อเข้ารับการตรวจสัญชาติแล้ว จำนวน 311,356 คน ซึ่งสถานทูตเมียนมาแจ้งรายชื่อแรงงานต่างด้าวที่ผ่านการตรวจสัญชาติแล้ว จำนวน 16,394 คน นอกจากนี้ เมื่อวันที่ 18 กุมภาพันธ์ 2558 คณะรัฐมนตรีมีมติเห็นชอบหลักการร่างประกาศสำนักนายกรัฐมนตรี เรื่อง กำหนดท้องที่ สัญชาติ ประเภทหรือลักษณะงาน ช่วงระยะเวลาหรือฤดูกาล หรือเงื่อนไขที่คนต่างด้าวอาจขอรับใบอนุญาตตามมาตรา 14 แห่งพระราชบัญญัติการทำงานของคนต่างด้าว พ.ศ. 2551 โดยมีสาระสำคัญคือ **กำหนดท้องที่ :** กำหนดท้องที่เฉพาะ ที่อนุญาตให้ทำงานและอยู่ในราชอาณาจักรได้ในพื้นที่ตามความตกลงว่าด้วยการสัญจรข้ามแดนระหว่างราชอาณาจักรไทยกับประเทศที่ติดต่อกับราชอาณาจักรไทยและพื้นที่ในเขตเศรษฐกิจพิเศษตามที่รัฐบาลกำหนดไว้และให้คนต่างด้าวเดินทางเข้า-ออกผ่านจุดผ่านแดนถาวร หรือจุดผ่านแดนที่เจ้าหน้าที่ตรวจคนเข้าเมืองสามารถไปดำเนินการตรวจลงตราและประทับตราอนุญาตให้อยู่ในราชอาณาจักรให้แก่คนต่างด้าวได้ ทั้งนี้ เดินทางเข้ามาทางจุดผ่านแดนใดต้องเดินทางออกไปทางผ่านจุดผ่านแดนนั้น **กำหนดสัญชาติ :** เมียนมา ลาว และกัมพูชา **กำหนดประเภทหรือลักษณะงาน :** อนุญาตให้ทำงานได้ในงานกรรมกรและงานรับใช้ในบ้าน **กำหนดระยะเวลา :** คนต่างด้าวที่เข้ามาทำงานสามารถเดินทางเข้ามาเพื่อทำงานได้ตลอดทั้งปี โดยอนุญาตให้อยู่ในราชอาณาจักรให้เป็นไปตามความตกลงระหว่างรัฐ โดยให้สามารถเดินทางเข้า-ออกได้หลายครั้ง - แรงงานต่างด้าวสัญชาติเวียดนาม เมื่อวันที่ 10 กุมภาพันธ์ 2558 คณะรัฐมนตรีเห็นชอบแนวทางการจดทะเบียนแรงงานต่างด้าวสัญชาติเวียดนามที่ลักลอบทำงาน จดทะเบียนเฉพาะแรงงานเวียดนามที่ถือหนังสือเดินทางและเข้าเมืองถูกกฎหมายครั้งสุดท้ายก่อนวันที่ 10 กุมภาพันธ์ 2558 แต่การอนุญาตให้อยู่ในราชอาณาจักรได้สิ้นสุดแล้ว กำหนดให้แรงงานเวียดนามมารายงานตัวเพื่อจัดทำทะเบียนประวัติ ตรวจสุขภาพและซื้อประกันสุขภาพ และขออนุญาตทำงาน ณ ศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) ณ กรุงเทพมหานคร เชียงใหม่ ระยอง นครพนม หนองคาย สงขลา และจังหวัดอื่น ๆ ตามที่เห็นสมควร โดยแรงงานเวียดนามจะได้รับการผ่อนผันให้อยู่และอนุญาตให้ทำงานได้เป็นเวลา 1 ปี เฉพาะในงานบ้าน งานกรรมกรในกิจการก่อสร้าง พร้อมทั้งเห็นชอบให้มีการเจรจาระหว่างรัฐบาลไทยกับรัฐบาลเวียดนามเพื่อจัดทำ MoU ในกิจการประมงและก่อสร้าง เพื่อเป็นการแก้ไขปัญหาการขาดแคลนแรงงานต่อไป   |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ**นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.1 เร่งสร้างโอกาส อาชีพ และรายได้ที่มั่นคงแก่ผู้ที่เข้าสู่ตลาดแรงงาน รวมทั้ง สตรี ผู้ด้อยโอกาส และแรงงานข้ามชาติ ที่ถูกกฎหมาย3.1 เร่งสร้างโอกาส อาชีพ และรายได้ที่มั่นคงแก่ผู้ที่เข้าสู่ตลาดแรงงาน รวมทั้ง สตรี ผู้ด้อยโอกาส และแรงงานข้ามชาติ ที่ถูกกฎหมาย (ต่อ) |  ได้ดำเนินการเพื่อลดความเหลื่อมล้ำของสังคมและส่งเสริมให้ประชาชนเข้าถึงบริการของภาครัฐอย่างทั่วถึง ดังนี้ 1. การประสานการให้บริการด้านแรงงานในพื้นที่/ชุมชนทั่วประเทศ โดยอาสาสมัครแรงงานทั่วประเทศ จำนวน 19,581 คน มีประชาชนได้รับบริการด้านแรงงาน จำนวน 117,994 ราย (คิดเป็นร้อยละ 54.21 จากเป้าหมายทั้งปี 217,650 คน) 2. ให้บริการแก่ประชาชนผ่านศูนย์บริการร่วมกระทรวงแรงงาน จำนวน 60 แห่ง ใน 58 จังหวัด มีประชาชนมาใช้บริการด้านแรงงาน รวมทั้งสิ้น 363,305 ราย  3. ให้บริการทางสายด่วนกระทรวงแรงงาน หมายเลขโทรศัพท์ “1506” มีประชาชนใช้บริการ จำนวน 315,105 ราย ประกอบด้วย ด้านประกันสังคม 234,754 ราย ด้านการจัดหางาน 65,218 ราย ด้านการคุ้มครองแรงงาน 13,045 ราย และด้านอื่น ๆ 2,088 ราย 4. ให้บริการจัดหางานแก่ผู้ต้องการมีงานทำ จำนวน 416,415 คน (คิดเป็นร้อยละ 47.11 จากเป้าหมายทั้งปี 696,000 คน) ได้รับการบรรจุงาน จำนวน 224,587 คน  5. จัดส่งแรงงานไทยไปทำงานต่างประเทศ จำนวน 45,087 คน (คิดเป็นร้อยละ 34.30 จากเป้าหมายทั้งปี 100,000 คน) 6. แนะแนวอาชีพให้แก่ผู้ที่กำลังจะเข้าสู่ตลาดแรงงาน ผู้ต้องการมีงานทำ และผู้ไม่อยู่ในระบบการจ้างงาน จำนวน 294,402 คน (คิดเป็นร้อยละ 55.98 จากเป้าหมายทั้งปี 525,910 คน) 7. เผยแพร่ข้อมูลข่าวสารเพื่อการมีงานทำให้แก่ประชาชนผู้สนใจทั่วไป จำนวน 3,742,056 คน (คิดเป็นร้อยละ 53.46 จากเป้าหมายทั้งปี 7,000,000 คน)  8. พัฒนาศักยภาพฝีมือแรงงานทั้งระบบให้สอดคล้องกับความต้องการของตลาดแรงงาน เพื่อลดผลกระทบจากการขาดแคลนแรงงานฝีมือ มีแรงงานไทยที่ผ่านการฝึกอบรมมีศักยภาพได้มาตรฐานและมีผลิตภาพสูงขึ้น จำนวน 1,281,288 คน (คิดเป็นร้อยละ 37.30 จากเป้าหมายทั้งปี 3,435,031 คน) และเข้าทดสอบมาตรฐานฝีมือแรงงาน จำนวน 21,202 คน (คิดเป็นร้อยละ 57.44 จากเป้าหมายทั้งปี 36,910 คน)  |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ)**นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.2 ป้องกันและแก้ไขปัญหาการค้ามนุษย์3.2 ป้องกันและแก้ไขปัญหาการค้ามนุษย์ (ต่อ)3.2 ป้องกันและแก้ไขปัญหาการค้ามนุษย์ (ต่อ) | **การแก้ไขปัญหาการค้ามนุษย์** 1. ให้ความคุ้มครองคนหางานตามกฎหมายจัดหางานและคุ้มครองคนหางาน โดยให้ความรู้แก่ผู้ต้องการไปทำงานต่างประเทศ จำนวน 507,313 คน (คิดเป็นร้อยละ 50.84 จากเป้าหมายทั้งปี 997,800 คน) ตรวจสอบควบคุมผู้รับอนุญาตจัดหางานในประเทศ/ต่างประเทศ จำนวน 369 คน (คิดเป็นร้อยละ 92.25 จากเป้าหมายทั้งปี 400 คน) ร้องทุกข์กล่าวโทษและดำเนินคดีทางอาญากับผู้กระทำความผิดกฎหมาย จำนวน 578 คน (คิดเป็นร้อยละ 32.11 จากเป้าหมายทั้งปี 1,800 คน) สามารถช่วยเหลือคนหางานจำนวน 543 คน ให้ได้รับเงินคืนรวมทั้งสิ้น 981,362 บาท ให้ความรู้ด้านกฎหมายแก่พนักงานเจ้าหน้าที่ นายจ้าง ผู้นำท้องถิ่น จำนวน 656 คน (คิดเป็นร้อยละ 45.87 จากเป้าหมายทั้งปี 1,430 คน) 2. ให้ความรู้แก่นายจ้างและลูกจ้างเกี่ยวกับการป้องกันและแก้ไขปัญหาการค้ามนุษย์ด้านแรงงาน จำนวน 4,110 คน (คิดเป็นร้อยละ 70.16 จากเป้าหมายทั้งปี 5,858 คน) รวมถึงมีนายจ้างและลูกจ้างมาใช้บริการศูนย์ประสานแรงงานประมงทะเล จำนวน 34,466 คน  **3. มาตรการยกระดับการคุ้มครองแรงงาน คุ้มครองลูกจ้างเด็ก โดยจัดทำ MoU ร่วมกับผู้ประกอบกิจการประมง สิ่งทอ อ้อย/น้ำตาล สนับสนุนให้สถานประกอบกิจการนำมาตรฐานแรงงานไทย และแนวทางปฏิบัติการใช้แรงงานที่ดี (Good Labour Practices : GLP) มาใช้ รวมถึงการเรียกร้องสิทธิประโยชน์ให้แรงงานตามพระราชบัญญัติคุ้มครองแรงงาน พ.ศ. 2541** **4. ส่งเสริมและพัฒนาเครือข่ายการคุ้มครองแรงงาน โดยให้บริการสายด่วนพร้อมล่ามแปลภาษา มีผู้มาใช้บริการ จำนวน 32,616 ราย พัฒนาเครือข่ายการคุ้มครองแรงงานในระบบและแรงงานต่างด้าว และนำร่องพัฒนาระบบเฝ้าระวังและติดตามสถานการณ์การใช้แรงงานเด็กในประเทศไทยในจังหวัดสมุทรสาครและสงขลา** 5. มาตรการป้องปรามเพื่อลดความเสี่ยงการค้ามนุษย์ 1) ตรวจคุ้มครองแรงงาน แรงงานเด็ก และแรงงานบังคับในกิจการกลุ่มเสี่ยง จำนวน 812 แห่ง มีลูกจ้างเกี่ยวข้อง จำนวน 29,442 คน (คิดเป็นร้อยละ 59.55 จากเป้าหมายทั้งปี 49,440 คน) รวมถึงการประชุมชี้แจงนายจ้าง ลูกจ้างในสถานประกอบกิจการประมงทะเลและที่เกี่ยวเนื่อง เกี่ยวกับกฎหมายด้านแรงงาน จำนวน 493 คน (คิดเป็นร้อยละ 88.04 จากเป้าหมายทั้งปี 560 คน) 2) บูรณาการจัดชุดตรวจปฏิบัติการ (Task Force) โดยเข้าตรวจแรงงานต่างด้าวในสถานประกอบกิจการในเขตพื้นที่กรุงเทพมหานคร จำนวน 948 แห่ง มีลูกจ้างเกี่ยวข้อง จำนวน 26,207 คน และตรวจแรงงานประมงทะเลใน 22 จังหวัด ติดชายทะเล โดยตรวจในสถานประกอบกิจการ จำนวน 2,132 แห่ง มีลูกจ้างเกี่ยวข้อง จำนวน 46,283 คน **3) ปรับปรุงแก้ไขกฎหมาย ดังนี้ 1) ออกกฎกระทรวงคุ้มครองแรงงานในงานเกษตรกรรม พ.ศ. 2557 มีผลบังคับใช้เมื่อวันที่ 22 ธันวาคม 2557 2) ออกกฎกระทรวงคุ้มครองแรงงานในงานประมงทะเล พ.ศ. 2557 มีผลบังคับใช้เมื่อวันที่ 30 ธันวาคม 2557 และจัดทำร่างพระราชบัญญัติแรงงานทางทะเล พ.ศ. .... ซึ่งขณะนี้ คณะรัฐมนตรีได้มีมติเห็นชอบแล้ว เมื่อวันที่ 18 กุมภาพันธ์ 2558 และได้ส่งร่างดังกล่าวให้คณะกรรมการประสานงานสภานิติบัญญัติแห่งชาติพิจารณาก่อนเสนอสภานิติบัญญัติแห่งชาติ ต่อไป****การแก้ไขปัญหาแรงงานต่างด้าว** จัดระบบคนต่างด้าวที่เข้ามาทำงานในประเทศไทย โดยเข้าตรวจสอบการทำงานของคนต่างด้าวและสถานประกอบกิจการที่มีการจ้างงานคนต่างด้าว จำนวน 18,229 แห่ง (คิดเป็นร้อยละ 50.64 จากเป้าหมายทั้งปี 36,000 แห่ง) มีลูกจ้างเกี่ยวข้อง จำนวน 123,540 คน (คิดเป็นร้อยละ 51.05 จากเป้าหมายทั้งปี 242,000 คน) พบคนต่างด้าวกระทำผิดกฎหมาย จำนวน 72,463 คน จากสถานประกอบกิจการ จำนวน 7,268 แห่ง **การแก้ไขปัญหาประมงผิดกฎหมาย** **1. จัดระเบียบเรือประมง** **จดทะเบียนเรือประมงและจัดทำฐานข้อมูลเรือประมง ปัจจุบันมีเรือประมงทะเลที่จดทะเบียน ถูกต้องตามกฎหมายแล้วกว่า 50,000 ลำ** **2. จัดระเบียบแรงงานภาคประมง** **1) ดำเนินงานศูนย์ประสานแรงงานประมงจังหวัด ใน 7 จังหวัด ที่มีพื้นที่ติดทะเล เพื่อจัดระเบียบแรงงานและเรือประมง การคุ้มครองแรงงาน การตรวจ ปราบปรามจับกุมและดำเนินคดี รวมถึง การช่วยเหลือ เยียวยา ฟื้นฟู ผู้เสียหายจากการค้ามนุษย์ในกิจการประมงทะเล** **2) จดทะเบียนแรงงานประมงทะเลและจัดทำฐานข้อมูลแรงงานประมง มีแรงงานต่างด้าวมาจดทะเบียนเฉพาะกิจการประมงในพื้นที่ 22 จังหวัด ติดชายทะเล ระหว่างวันที่ 26 มิถุนายน – 31 ตุลาคม 2557 จำนวน 58,508 คน** 3) ตรวจแรงงานในงานประมงทะเล โดยชุดตรวจแรงงานในเรือประมงทะเล ของสถานประกอบกิจการ จำนวน 546 แห่ง มีลูกจ้างเกี่ยวข้อง จำนวน 6,009 คน |  |  |  |
| **นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ)**นโยบายข้อ 3** การลดความเหลื่อมล้ำของสังคม และการเข้าถึงบริการของรัฐ (ต่อ) | 3.3 พัฒนาระบบการคุ้มครองทางสังคม3.3 พัฒนาระบบการคุ้มครองทางสังคม (ต่อ)3.3 พัฒนาระบบการคุ้มครองทางสังคม (ต่อ) |  1. ตรวจสอบแรงงานในสถานประกอบกิจการ จำนวน 12,296 แห่ง มีลูกจ้างเกี่ยวข้อง จำนวน 483,157 คน (คิดเป็นร้อยละ 43.03 จากเป้าหมายทั้งปี 1,122,800 คน) ตรวจสอบแรงงานนอกระบบ จำนวน 10,376 คน (คิดเป็นร้อยละ 34.60 จากเป้าหมายทั้งปี 29,990 คน) และมีผู้รับความรู้ด้านการคุ้มครองแรงงาน จำนวน 288,872 คน (คิดเป็นร้อยละ 52.79 จากเป้าหมายทั้งปี 547,210 คน) 2. ให้ความรู้และตรวจกำกับสถานประกอบกิจการและหน่วยงานรัฐวิสาหกิจให้ปฏิบัติตามกฎหมายความปลอดภัย อาชีวอนามัย และสภาพแวดล้อมในการทำงาน เพื่อลดการเกิดอุบัติเหตุจากการทำงาน ในสถานประกอบกิจการ จำนวน 6,726 แห่ง มีลูกจ้างเกี่ยวข้อง จำนวน 404,643 คน (คิดเป็นร้อยละ 68.18 จากเป้าหมายทั้งปี 593,500 คน) อบรมให้ความรู้เรื่องความปลอดภัยในการทำงานให้นายจ้าง ลูกจ้าง และผู้ที่เกี่ยวข้อง จำนวน 5,436 คน (คิดเป็นร้อยละ 83.63 จากเป้าหมายทั้งปี 6,500 คน) 3. ได้ดำเนินการให้แรงงานได้รับความเป็นธรรมและเกิดความสมานฉันท์ระหว่างนายจ้างและลูกจ้างด้วยระบบทวิภาคี ในสถานประกอบกิจการ จำนวน 5,660 แห่ง มีลูกจ้างเกี่ยวข้อง จำนวน 404,989 คน (คิดเป็นร้อยละ 81.00 จากเป้าหมายทั้งปี 500,000 คน) รวมถึงการสนับสนุนให้สถานประกอบกิจการจัดสวัสดิการอื่นที่นอกเหนือกฎหมายกำหนดให้แก่สถานประกอบกิจการ จำนวน 5,475 แห่ง (คิดเป็นร้อยละ 49.77 จากเป้าหมายทั้งปี 11,000 แห่ง) มีลูกจ้างเกี่ยวข้อง จำนวน 341,662 คน 4. สนับสนุนสถานประกอบกิจการให้มีการปฏิบัติตามข้อกำหนดมาตรฐานด้านแรงงานไทยและมีความรับผิดชอบต่อสังคมด้านแรงงาน จำนวน 4,417 แห่ง (คิดเป็นร้อยละ 84.94 จากเป้าหมายทั้งปี 5,200 คน) มีลูกจ้างเกี่ยวข้อง จำนวน 636,875 คน 5. การให้ความคุ้มครองแก่ลูกจ้าง ผู้ประกันตน ดังนี้ 1) มีผู้ขึ้นทะเบียนเป็นผู้ประกันตนตามกฎหมายประกันสังคม (มาตรา 33 และ มาตรา 39) จำนวน 11.19 ล้านคน (คิดเป็นร้อยละ 99.68 จากเป้าหมายทั้งปี 11.23 ล้านคน) ได้รับสิทธิประโยชน์จากเหตุไม่เนื่องจากการทำงาน (จากกองทุนประกันสังคม) จำนวน 9,240,169 ราย คิดเป็นเงิน 12,884 ล้านบาท 2) มีผู้ขึ้นทะเบียนเป็นลูกจ้างตามกฎหมายเงินทดแทน จำนวน 9.15 ล้านคน (คิดเป็นร้อยละ 99.34 จากเป้าหมายทั้งปี 9.22 ล้านคน) ได้รับสิทธิประโยชน์จากเหตุเนื่องจากการทำงาน (จากกองทุนเงินทดแทน) จำนวน 40,606 ราย คิดเป็นเงิน 379.349 ล้านบาท 3) แรงงานนอกระบบขึ้นทะเบียนเป็นผู้ประกันตนมาตรา 40 จำนวน 2.50 ล้านคนมีผู้ประกันตนได้รับสิทธิประโยชน์ทดแทน จำนวน 29,532 ราย คิดเป็นเงิน 201.131 ล้านบาท นอกจากนี้ยังได้ออกหน่วยเคลื่อนที่เพื่อให้บริการประชาชนในพื้นที่ จำนวน 3,969 ครั้ง มีผู้เข้ารับการบริการ จำนวน 490,039 ราย 6. การแก้ไขกฎหมายเพื่อการคุ้มครองแรงงาน 1) ร่างพระราชบัญญัติแรงงานทางทะเล พ.ศ. ....  เมื่อวันที่ 18 กุมภาพันธ์ 2558 คณะรัฐมนตรีมีมติเห็นชอบร่างพระราชบัญญัติแรงงานทางทะเล พ.ศ. .... ซึ่งร่างพระราชบัญญัติดังกล่าวมีสาระสำคัญ เช่น (1) กำหนดห้ามเจ้าของเรือให้บุคคลที่มีอายุต่ำกว่า 16 ปีบริบูรณ์ ทำงานบนเรือ และกำหนดห้ามเจ้าของเรือให้คนประจำเรือที่มีอายุต่ำกว่า 18 ปีบริบูรณ์ ทำงานที่อาจเป็นอันตรายต่อสุขภาพหรือความปลอดภัย (2) กำหนดให้เจ้าของเรือจัดทำข้อตกลงการจ้างงานของคนประจำเรือ โดยเก็บไว้บนเรือและให้ไว้กับคนประจำเรือ และกำหนดให้รัฐมนตรีว่าการกระทรวงแรงงานกำหนดอัตราค่าจ้างขั้นต่ำสำหรับคนประจำเรือเพื่อให้ได้รับค่าตอบแทนที่เหมาะสมและเป็นธรรมได้ (3) กำหนดให้เจ้าของเรือจัดที่พักอาศัยและสถานที่บนเรือให้มีมาตรฐานตามที่กำหนดไว้ และจัดอาหารและน้ำดื่มที่มีคุณภาพในปริมาณที่เพียงพอต่อคนประจำเรือโดยไม่เรียกเก็บค่าใช้จ่าย (4) กำหนดให้คนประจำเรือและเจ้าของเรือมีสิทธิรวมตัวกันเพื่อเจรจาต่อรองหรือเรียกร้องเกี่ยวกับสภาพการจ้าง สภาพการทำงาน และการส่งเสริมความสัมพันธ์อันดีระหว่างกัน 2) ร่างพระราชบัญญัติแรงงานสัมพันธ์ (ฉบับที่ ..) พ.ศ. .... และร่างพระราชบัญญัติแรงงานรัฐวิสาหกิจสัมพันธ์ (ฉบับที่ ..) พ.ศ. .... รองนายกรัฐมนตรี (พลเอก ประวิตร วงษ์สุวรรณ) เห็นชอบแล้ว เมื่อวันที่ 7 มกราคม 2558 และได้ส่งร่างทั้ง 2 ฉบับ ให้สำนักงานเลขาคณะรัฐมนตรี เพื่อบรรจุเข้าวาระการพิจารณาของคณะรัฐมนตรีต่อไป |  |  |  |
| **นโยบาย 4** การศึกษาและเรียนรู้การทะนุบำรุงศาสนา ศิลปะ และวัฒนธรรม | 4.7 ทะนุบำรุงและอุปถัมภ์พระพุทธศาสนาตลอดจนพัฒนาคุณภาพชีวิต สร้างสันติสุขและความปรองดองสมานฉันท์ในสังคมไทยอย่างยั่งยืน |  1. จัดกิจกรรมส่งเสริม สนับสนุนให้นายจ้างและลูกจ้างมีความปรองดองสมานฉันท์ มีผู้เข้าร่วม จำนวน 5,471 คน  2. จัดกิจกรรมสร้างงาน สร้างบุญ ให้ความรู้ด้านส่งเสริมการมีงานทำและสิทธิหน้าที่ตามระบอบประชาธิปไตย เพื่อความปรองดองสมานฉันท์ จำนวน 2,828 คน |  |  |  |
| **นโยบาย 5** การยกระดับคุณภาพบริการด้านสาธารณสุขและสุขภาพของประชาชน | 5.1 วางรากฐานให้ระบบหลักประกันสุขภาพครอบคลุมประชากรในทุกภาคส่วนอย่างมีคุณภาพ |  จัดบริการการรักษาพยาบาลที่มีคุณภาพและได้มาตรฐาน ซึ่งมีผู้ประกันตนมาใช้สิทธิการรักษาพยาบาล (ผู้ประกันตน มาตรา 33 มาตรา 38 และ มาตรา 39) จำนวน 11.39 ล้านคน (คิดเป็นร้อยละ 98.48 จากเป้าหมายทั้งปี 11.57 ล้านคน) |  |  |  |
| **นโยบาย 7** การส่งเสริมบทบาทและการใช้โอกาสในประชาคมอาเซียน**นโยบาย 7** การส่งเสริมบทบาทและการใช้โอกาสในประชาคมอาเซียน (ต่อ) | 7.3 พัฒนาแรงงานของภาคอุตสาหกรรมเพื่อรองรับการเข้าสู่ประชาคมอาเซียน ทั้งแรงงานวิชาชีพ แรงงานมีทักษะ และแรงงานไม่มีทักษะ7.3 พัฒนาแรงงานของภาคอุตสาหกรรมเพื่อรองรับการเข้าสู่ประชาคมอาเซียน ทั้งแรงงานวิชาชีพ แรงงานมีทักษะ และแรงงานไม่มีทักษะ (ต่อ) |  1. การเพิ่มประสิทธิภาพของแรงงานรองรับประชาคมอาเซียน ดังนี้ 1) การพัฒนาทักษะภาษาให้แก่แรงงานไทย โดยเน้นภาษาอังกฤษ จำนวน 12,302 คน (คิดเป็นร้อยละ 57.27 จากเป้าหมายทั้งปี 21,480 คน) 2) การเพิ่มศักยภาพฝีมือแรงงานไทยในอุตสาหกรรมที่ขาดแคลนเพื่อตอบสนองความต้องการของตลาดแรงงาน ในอุตสาหกรรมยานยนต์และชิ้นส่วน ภาคบริการและการท่องเที่ยว และอุตสาหกรรมที่ใช้เทคโนโลยีชั้นสูง รวมถึงพัฒนาฝีมือแรงงานให้รองรับการพัฒนาในเขตเศรษฐกิจชายแดน การพัฒนาโครงสร้างพื้นฐาน การคมนาคมและการขนส่ง จำนวน 57,354 คน (คิดเป็นร้อยละ 60.98 จากเป้าหมายทั้งปี 94,049 คน) 3) การอบรมให้แก่ผู้ประกอบอาหารไทย เพื่อผลิตผู้ประกอบอาหารไทยให้มีมาตรฐานตามเกณฑ์มาตรฐานฝีมือแรงงานแห่งชาติ โดยเน้นเมนูอาหารไทยที่เป็นที่นิยมในต่างประเทศจำนวน 2,969 คน (คิดเป็นร้อยละ 43.66 จากเป้าหมายทั้งปี 6,800 คน) 2. กำกับดูแลสถานประกอบกิจการให้ปฏิบัติต่อแรงงานโยกย้ายถิ่นฐานตามมาตรฐานแรงงาน จำนวน 461 แห่ง (คิดเป็นร้อยละ 65.86 จากเป้าหมายทั้งปี 700 คน ) มีแรงงานโยกย้ายถิ่นฐานได้รับความรู้เกี่ยวกับสิทธิของตน จำนวน 5,641 คน มีแรงงานได้รับการเสริมสร้างวินัยการทำงานในภาคอุตสาหกรรม จำนวน 4,484 คน |  |  |  |
| **นโยบาย 8** การพัฒนาและส่งเสริมการใช้ประโยชน์จากวิทยาศาสตร์และเทคโนโลยี การวิจัยและพัฒนา  | 8.1 สนับสนุนการเพิ่มค่าใช้จ่ายในการวิจัยและพัฒนาของประเทศ |  ได้ศึกษาการกำหนดอัตราค่าตอบแทนของผู้รับงานไปทำที่บ้าน เพื่อให้ผู้บริหารและผู้ที่เกี่ยวข้องนำผลงานวิจัยไปใช้ประโยชน์ในการประกอบการพิจารณากําหนดนโยบายหรือแนวทางในการจ่ายอัตราค่าตอบแทนของผู้รับงานไปทําที่บ้านให้ได้รับค่าตอบแทนที่เหมาะสมและเป็นธรรมมีความสอดคล้องกับสถานการณ์ในปัจจุบัน ทั้งยังเป็นการให้ความคุ้มครองผู้รับงานไปทำที่บ้านไม่ให้ถูกนายจ้างเอาเปรียบอีกด้วย โดยได้ว่าจ้างสถาบันวิจัยและให้คำปรึกษาแห่งมหาวิทยาลัยธรรมศาสตร์เป็นผู้ศึกษาวิจัย ขณะนี้อยู่ในขั้นตอนการดำเนินการศึกษาวิจัย |  |  |  |
| **นโยบาย 10** การส่งเสริมการบริหารราชการแผ่นดินที่มีธรรมา ภิบาลและการป้องกันปราบปรามการทุจริตและประพฤติมิชอบในภาครัฐ**นโยบาย 10** การส่งเสริมการบริหารราชการแผ่นดินที่มีธรรมา ภิบาลและการป้องกันปราบปรามการทุจริตและประพฤติมิชอบในภาครัฐ (ต่อ) | 10.5 ใช้มาตรการทางกฎหมาย การปลูกฝังค่านิยมคุณธรรม |  จัดกิจกรรมตามโครงการเสริมสร้างธรรมาภิบาลป้องกันและลดความเสี่ยงในการเกิดการทุจริตและประพฤติมิชอบ เพื่อให้บุคลากรในหน่วยงานมีจิตสำนึกและตระหนักถึงปัญหาการทุจริตและประพฤติมิชอบ จำนวน 1,656 คน (คิดเป็นร้อยละ 77.02 จากเป้าหมายทั้งปี 2,150 คน)  |  |  |  |
| **ข้อสั่งการ นรม.** 1) ให้ทุกส่วนราชการเร่งดำเนินโครงการที่มีประโยชน์ต่อประชาชนอย่างทั่วถึงให้เกิดเป็นรูปธรรมโดยเร็วเพื่อมอบเป็นของขวัญปีใหม่แก่ประชาชน เช่น การจัดหารถเมล์ NGV ใหม่ โรงงานกำจัดขยะ เป็นต้น (7 ต.ค. 57)**ข้อสั่งการ นรม.** 1) ให้ทุกส่วนราชการเร่งดำเนินโครงการที่มีประโยชน์ต่อประชาชนอย่างทั่วถึงให้เกิดเป็นรูปธรรมโดยเร็วเพื่อมอบเป็นของขวัญปีใหม่แก่ประชาชน เช่น การจัดหารถเมล์ NGV ใหม่ โรงงานกำจัดขยะ เป็นต้น (7 ต.ค. 57) (ต่อ) |  **กระทรวงแรงงานได้ดำเนินการเพื่อเป็นของขวัญปีใหม่ให้แก่ประชาชน** ดังนี้ 1. **การจัดตั้ง “ศูนย์บริการจัดหางานเพื่อคนไทย” (Smart Job Center)** กระทรวงแรงงานได้เปิดให้บริการอย่างเป็นทางการแล้ว เมื่อวันที่ 19 มกราคม 2558 มีรองนายกรัฐมนตรี (พลเอก ประวิตร วงษ์สุวรรณ) ให้เกียรติเป็นประธานในพิธีเปิด ผลการดำเนินงานมีผู้มาใช้บริการจัดหางานแล้ว จำนวน 10,791 คน นอกจากนี้ได้เตรียมขยายไปให้บริการใน 4 จังหวัดชายแดนภาคใต้ โดยเมื่อวันที่ 5 กุมภาพันธ์ 2558 ได้เปิดศูนย์บริการจัดหางานเพื่อคนไทย ณ อำเภอหาดใหญ่ จังหวัดสงขลา เพื่อเป็นแม่ข่ายในจังหวัดชายแดนภาคใต้ รองรับการขยายตัวในอนาคต  2. จัดทำโครงการคลินิกช่าง “**กรมพัฒนาฝีมือแรงงานร่วมรณรงค์ป้องกันและลดอุบัติเหตุทางถนนช่วงเทศกาลปีใหม่**” เพื่อเป็นของขวัญปีใหม่แก่ประชาชน โดยจัดบริการตรวจเช็คสภาพรถ ซ่อมบำรุงรักษารถยนต์ และรถจักรยานยนต์ แก่ประชาชนฟรี ในช่วงก่อนเทศกาลปีใหม่ ระหว่างวันที่ 15 – 23 ธันวาคม 2557 ณ ที่ตั้งสถาบันพัฒนาฝีมือแรงงานภาค และศูนย์พัฒนาฝีมือแรงงานจังหวัด และช่วงเทศกาลปีใหม่ ระหว่างวันที่ 27 ธันวาคม 2557 – 4 มกราคม 2558 ณ จุดบริการบนถนนสายหลักทั่วประเทศ มีประชาชนนำรถมารับบริการทั้งสองช่วงเวลา จำนวน 3,796 คัน แบ่งเป็นรถยนต์ 1,255 คัน และ รถจักรยานยนต์ 2,541 คัน นอกจากนี้ยังได้จัดให้มีบริการอื่น ๆ ที่นอกเหนือ เช่น ให้บริการเครื่องดื่ม ผ้าเย็น นวดแผนไทย และนวดฝ่าเท้า เป็นต้น มีผู้มาใช้บริการ จำนวน 3,318 คน ตลอดจนเป็นการรณรงค์เพื่อป้องกันและลดอุบัติเหตุทางถนนที่จะเกิดในช่วงเทศกาลปีใหม่อีกด้วย 3. สมเด็จพระเทพรัตนราชสุดา สยามบรมราชกุมารี เสด็จพระราชดำเนินเป็นองค์ประธานในพิธีเปิด**ศูนย์ฟื้นฟูสมรรถภาพคนงานประจำภาคตะวันออกเฉียงเหนือ จังหวัดขอนแก่น** อย่างเป็นทางการ เมื่อวันที่ 1 ธันวาคม 2557 4. **โครงการเพิ่มผลิตภาพแรงงานตามความต้องการของสถานประกอบกิจการ** เป็นการดำเนินงานเชิงรุกในการเข้าหาสถานประกอบกิจการ เพื่อให้คำปรึกษา แนะนำ แก่บุคลากรในสถานประกอบกิจการ ขณะนี้ได้ดำเนินการจัดจ้างที่ปรึกษาเพื่อให้คำปรึกษาในสถานประกอบกิจการแล้ว จำนวน 260 แห่ง 5. จัดตั้ง **สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)** โดยกระทรวงแรงงานได้ส่งร่างพระราชกฤษฎีกาให้สำนักเลขาธิการคณะรัฐมนตรีเพื่อพิจารณาต่อไป 6. การแก้ไขกฎหมายเพื่อการคุ้มครองแรงงาน  1) **กฎกระทรวงว่าด้วยการคุ้มครองแรงงานในงานเกษตรกรรม พ.ศ. 2557** ประกาศในราชกิจจานุเบกษา เมื่อวันที่ 22 ธันวาคม 2557 2) **กฎกระทรวงว่าด้วยการคุ้มครองแรงงานในงานประมงทะเล พ.ศ. 2557** ประกาศในราชกิจจานุเบกษา เมื่อวันที่ 30 ธันวาคม 2557 7. เพิ่มสิทธิประโยชน์กองทุนเงินทดแทนให้แก่ลูกจ้างที่ประสบอันตรายเนื่องจากการทำงาน  1) **ร่างกฎกระทรวงกำหนดอัตราค่ารักษาพยาบาลให้นายจ้างจ่าย พ.ศ. 2558** ประกาศในราชกิจจานุเบกษา เมื่อวันที่ 20 กุมภาพันธ์ 2558 2) **ร่างกฎกระทรวงกำหนดหลักเกณฑ์ วิธีการ และอัตราค่าฟื้นฟูสมรรถภาพในการทำงานให้นายจ้างจ่าย พ.ศ. ....** โดยคณะรัฐมนตรีให้ความเห็นชอบในหลักการร่างกฎกระทรวงดังกล่าวแล้ว เมื่อวันที่ 18 กุมภาพันธ์ 2558 ขณะนี้อยู่ระหว่างเสนอรัฐมนตรีว่าการกระทรวงแรงงานลงนามในกฎกระทรวง และจะประกาศในราชกิจจานุเบกษา เพื่อให้มีผลบังคับใช้ต่อไป |  |  |  |

สำนักนโยบายและยุทธศาสตร์

สำนักงานปลัดกระทรวงแรงงาน

ปรับปรุงเมื่อ 5 มีนาคม 2558